Karp Visvang Tips - Karp Visvang - Karp Wenke
15 Warm Karp Visvang Tips / wenke vir winter hengel Baie hengelaars verkies om nie in die winter te hengel nie, hetsy dit vir hulle te koud is om die waters te trotseer, of dalk vat hulle net ‘n blaaskans, miskien is dit die idëe daaraan dat hulle nie ‘n hele dag wil spandeer, in die koue, om dalk nie eens een vissie te vang nie.
Wat ookal die rede mag wees, daar is wel vis te vange in die winter, mits jy braaf genoeg is om te gaan probeer. Die kanse op ‘n sak vis is dalk skraal, maar met die regte benadering kan daar wel vis gevang word, en die resultate is soms groter as wat verwag word.
Gedurende die koue winter maande neem die vis se metabolisme af weens hulle koudbloedig is, dit beteken dat die visse minder aktief is en dus ook minder vreet en minder energie verbrand. Gedurende hierdie tyd vreet die vis dalk minder, maar hulle moet tog nog vreet, en dit is gewoonlik hier waar die hengelaar die grotes op die hoek kan kry.
Die 15 Warm Karp Visvang Tips is:
Beplanning is uiters belangrik, dit sal sinneloos wees om net koers te kies na die eerste dam sonder ‘n idëe van wat daar aangaan. Praat met mede hengelaars en vind bietjie uit wat vir hulle gewerk het, hoeveel vis hulle gevang het en waar, win soveel moontlik inligting in nog voor jy na die waters gaan sodat jy presies weet wat om te verwag.
Die weer speel ook ‘n baie belangrikke rol tydens winter hengel, maak ten alle tye seker jy is bewus van hoe die weer lyk, soveel meer soos wat ‘n koue front vangste in die somer kan beïnvloed, kan dit net so dodelik wees in die winter.
Die winter bring ‘n hoogdrukstelsel oor die grootste deel van Suid Afrika wat koue nagte en matige dae tot gevolg het. Solank as wat die hoogdrukstelsel konstant bly, en die temperatuur konstant is, is die kanse om vis te vang redelik goed. Wanneer die temperatuur te veel wissel en verskil word hengel nie aanbeveel nie.
Wanneer jy ‘n laagdrukstelsel bevind, kan dit voordele sowel as nadele inhou. Die nadeel van ‘n laagdrukstelsel is dat dit koue, nat weer en groot temperatuur skommelinge kan voortbring, terwyl die voordeel ‘n styging in temperatuur kan bring wat redelike goeie vangste sal oplewer.
Waterdiepte speel ‘n groot rol in die vang van vis, hoe dieper die water, hoe meer constant is die temperatuur en hoe vlakker die water, hoe meer wissel die temperatuur af. Water tot en met so 2m diep sal idiaal wees so vanaf laat oggend tot namiddag, die water word baie vinniger warm as dieper water namate die dag vorder. Dieper water, vanaf so 2m en dieper bly konstant deur die loop van die winter en dit is ook dan hier waar die meeste vis sal wees. Diep water is altyd ‘n beter opsie om te oorweeg gedurende die winter.
Waar dit moontlik is, is dit dus beter om diep te begin hengel in die oggend, en soos die son skyf en die water begin warm word bietjie nader te hengel, so vanaf 11uur se kant, aan die oewer met die hoop op ‘n vis of twee wat die warmer waters kom opsoek.
Waterplante sal ook vis lewer gedurende die winter maande, die plante stel suurstof vry wat maak dat die vis hierdie suurstofryke dele opsoek, dit bied ook beskerming teen vyande en is ook ‘n goeie bron van voedsel om rede dit oor natuurlikke voedsel soos slakke en ander waterdiertjies beskik.
Die bodem van die dam/rivier sal ook ‘n faktor wees in die vang van vis, ‘n sanderige bodem byvoorbeel sal baie warmer wees as ‘n klipperige bodem. Wanneer ‘n loodjie ingegooi word en dit uitkatrol word sal jy een van die volgende tekens kan gewaar, krapperigheid sal dui na ‘n klip bodem, modder op die sinker sal wys na ‘n modderige bodem en as die sinker skoon uitkom, kan jy maar verseker wees jy het ‘n sandbodem beet.
Probeer altyd oplet in watter areas jy die meeste visse gewaar en probeer dan in hierdie areas jou aas werp, vis wat op die oppervlakte “speel” is oor die algemeen die nuuskierigste en sal heel moontlik kom ondersoek instel wanneer hulle ‘n voerbal gewaar.
Gedurende die winter maande is dit belangrik om te onthou dat die vis se byttempo drasties verlaag en dit dus nodig is om die vis langer kans te gee om te byt voor die aas opgetrek word en nuwe aas aangesit word, gee die vis plus minus een tot twee ure kans voor nuwe aas aangesit word.
Alternatively you can download a free sample copy first. Simply right click the lick and select Save Link As… Wenk 8
Om rede die vis se eetlus sowel as sy energie verbruik afneem, is die gebruik van kleiner hoekase die beste benadering tydens die winter maande, gebruik dan ook kleiner hoekke sodat die vis die kleiner hoekaas makliker sal kan optel.
Om ‘n dunner hoeklyn te gebruik sal verseker dat die vis dit nie so maklik gewaar nie, dit bied ook meer van ‘n vrylike beweging in die water. Pas jou hoeklyn aan by die teikenspesie wat jy vanplan is om te vang, kleiner vis van sowat 4gk sal ‘n hoeklyn van sowat 0.15mm verg en groter spesies van sowat 10 kg kan met ‘n hoeklyn van sowat 0.20mm gevang word. Dunner, sterk hoeklyne is heel veilig om te gebruik aangesien vis nie veel van ‘n geveg sal opsit tydens die koue winter maande nie.
Om rede jy die sensitiwiteit van die strop wil verhoog is ‘n kleiner gewig, nes die gebruik van ‘n kleiner hoeklyn baie gelangrik. Hengel met die kleinste moontlike gewig.
Hoekaas moet met min of meer die helfde kleiner gemaak word as wat dit sou wees in die somer. Dit kan amper deurskynend aangesit word aan die hoek, dit is ook slegs nodig om een mieliepit of floatie te gebruik. Hoe kleiner die aas, hoe maklikker sal dit wees vir die vis om dit op te tel.
Wurms bly ‘n goeie hoekaas om te gebruik tydens die winter maande, slegs die gebruik van ‘n stukkie wurm in plaas van die hele wurm sal voldoende wees, die vis sal die wurm se geur maklik in die koue water kan opspoor.
Die voerbal wat gebruik gaan word moet ook redelik kleiner wees, omtrent so groot soos ‘n golfbal, sodat die vis homself nie vol vreet aan die voerbal alvorens hy by die hoekaas uitgekom het nie.
Gebruik hoë konsentraat lokmiddels om die vis se aandag so gou as moontlik na die voerbal toe te trek, slegs ‘n klein strepie lokmiddel sal meer as voldoende wees.
Sekere bymiddels, soos pitmielies, sweetcorn of “trout pellets” kan gebruik word in die grondvoer om die “hier is kos” boodskap so gou as moontlik by die vis uit te kry. Die trout pellets bevat baie aanlokkers veral wanneer karp gevang word en pitmielies is baie effektief wanneer daar met pitte as hoekaas gevang word.
Gebruik die tyd langs die water tot jou voordeel, begin hengel net na sonsopkoms tot net voor donker. Onthou ‘n warm baadjie en ‘n fles vol koffie en doen moeite met winterhengel, jy weet nooit wanneer die vis gaan aktief wei nie, jou moeite sal inderdaad beloon word.
Waar kry ek 'n webwerf wat hengel gerei verkoop?
Alles wat jy nodig het vir karp hengel en nog merr is beskikbaar deur hierdie web-werf.